Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukainen neuvoston vahvistamasta yhteisestä kannasta Euroopan parlamentin ja neuvoston direktiiviin sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja direktiivien 84/450/ETY, 97/7/EY, 98/27/EY JA 2002/65/EY sekä asetuksen …. [täytäntöönpanoyhteistyö] muuttamisesta (sopimattomia kaupallisia menettelyjä koskeva direktiivi) /* KOM/2004/0753 lopull. - COD 2003/0134 */





Bryssel 16.11.2004 KOM(2004)753 lopullinen 2003/0134(COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukainen neuvoston vahvistamasta yhteisestä kannasta Euroopan parlamentin ja neuvoston direktiiviin sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja direktiivien 84/450/ETY, 97/7/EY, 98/27/EY ja 2002/65/EY sekä asetuksen .... [täytäntöönpanoyhteistyö] muuttamisesta (sopimattomia kaupallisia menettelyjä koskeva direktiivi) 2003/0134(COD) KOMISSION TIEDONANTO EUROOPAN PARLAMENTILLEEY:n perustamissopimuksen 251 artiklan 2 kohdan toisen alakohdan mukainenneuvoston vahvistamasta yhteisestä kannasta Euroopan parlamentin ja neuvoston direktiiviin sopimattomista elinkeinonharjoittajien ja kuluttajien välisistä kaupallisista menettelyistä sisämarkkinoilla ja direktiivien 84/450/ETY, 97/7/EY, 98/27/EY ja 2002/65/EY sekä asetuksen .... [täytäntöönpanoyhteistyö] muuttamisesta (sopimattomia kaupallisia menettelyjä koskeva direktiivi) 1. TAUSTA +++++ TABLE +++++ 2. KOMISSION EHDOTUKSEN TAVOITE Ehdotuksessa käsitellään tavaroiden ja palveluiden sisämarkkinoiden esteitä, jotka johtuvat hajanaisista kansallisista säädöksistä ja niistä seuraavista kustannuksista ja epävarmuustekijöistä yrityksille sekä kuluttajien luottamusta heikentävistä vaihtelevista kuluttajansuojavaatimuksista. Ehdotuksessa vahvistetaan yhteiset EU:n laajuiset puitteet, joilla säännellään sopimattomia elinkeinonharjoittajien ja kuluttajien välisiä kaupallisia menettelyitä (etenkin mainontaa ja markkinointia), jotka ovat kuluttajien taloudellisten etujen vastaisia. Puitteissa keskeisellä sijalla on sopimattomien kaupallisten menettelyiden yleinen kielto, joka perustuu yhteisiin kriteereihin sen määrittämiseksi, milloin kaupallinen menettely on sopimaton. Oikeusvarmuuden lisäämiseksi tätä täydennetään vahvistamalla kaksi sopimattomien kaupallisten menettelyiden keskeistä tyyppiä - harhaanjohtavat ja aggressiiviset menettelyt - ja musta lista sopimattomista kaupallisista menettelyistä, jotka ovat kaikissa olosuhteissa sopimattomia ja siksi kiellettyjä etukäteen. 3. YHTEISTÄ KANTAA KOSKEVAT HUOMIOT Yleistä Komissio tukee neuvoston yhteistä kantaa. Se on komission alkuperäiseen ehdotukseen sisältyvien - ja Euroopan parlamentin ensimmäisessä käsittelyssä vahvistamien - tavoitteiden ja lähestymistavan mukainen. Yhteiseen kantaan sisällytetyt tarkistukset Yhteisessä kannassa tulee esiin joko kokonaan tai osittain niiden 51 tarkistuksen (58:sta) perusajatus, jotka komissio hyväksyi sellaisenaan, osittain tai muutettuna, samoin kuin niiden 3 tarkistuksen, joita komissio ei alun perin katsonut voivansa hyväksyä. Oikeusperusta Yhteisessä kannassa on sisällytetty johdanto-osan kappaleisiin viittaus EY:n perustamissopimuksen 153 artiklan 1 kohtaan ja 3 artiklan a alakohtaan, ja tämä tuo esiin komission kannan tarkistukseen 112: se voi hyväksyä viittauksen kuluttajansuojan prioriteettiasemasta mutta ainoastaan 95 artikla on oikea oikeusperusta. Kuluttajan vertailukohta Yhteisessä kannassa säilytetään komission ehdottama ja parlamentin tukema keskivertokuluttaja oletusarvoisena vertailukohtana, johon nähden mahdollisesti sopimattomien kaupallisten menettelyjen vaikutusta arvioidaan. Tekstiä on muutettu niin, että siinä ei ole enää keskivertokuluttajan määritelmää, koska oltiin huolissaan, että tämä estäisi käsitteen kehittymistä yhteisöjen tuomioistuimen oikeuskäytännön mukaisesti. Komissio katsoo, että keskivertokuluttajan säilyttämisellä tekstissä ja selvällä yhteydellä tuomioistuimen oikeuskäytäntöön johdanto-osan 18 kappaleessa on sama vaikutus kuin tarkistuksella 107. Yhteiseen kantaan sisältyy myös erityissäännös, joka koskee epäsuotuisassa asemassa olevia kuluttajia (5 artiklan 3 kohta ja johdanto-osan 19 kappale). Tässä tulee esiin parlamentin useissa tarkistuksissa (tarkistukset 8, 13, 106 ja 111, jotka komissio voi hyväksyä sellaisenaan tai osittain ja tarkistus 110, jota komissio ei hyväksynyt) esitetty huoli siitä, että keskivertokuluttajan ja epäsuotuisassa asemassa olevan kuluttajan suojelun välinen yhteys olisi tuotava selvemmin esiin. Komissio voi tukea näitä muutoksia, koska ne eivät vaadi jokaisen yksittäisen henkilön olosuhteiden arviointia, mikä olisi mahdotonta. Niillä varmistetaan, että epäsuotuisassa asemassa olevia kuluttajia voidaan suojella, kun he ovat erityisen riskialttiita, mutta samalla voidaan turvata hyväksyttävien mainontakäytäntöjen - kuten väitteiden, joita ei ole tarkoitus ymmärtää kirjaimellisesti - käyttö. Huolellinen ammatinharjoittaminen Yhteisessä kannassa mukautetaan huolellisen ammatinharjoittamisen käsitettä sisällyttämällä siihen hyvässä uskossa tapahtuvan toiminnan käsite (tarkistus 108 ja 29) ja viittaamalla tavanomaiseen taitoon ja huolellisuuteen, jota elinkeinonharjoittajan odotetaan kohtuullisesti osoittavan (tarkistus 21). Taloudellinen käyttäytyminen Yhteiseen kantaan sisältyy 'kaupallisen ratkaisun' määritelmä, jolla pyritään selkeyttämään, mitä kuluttajan 'taloudelliseen käyttäytymiseen' sisältyy. Komission mukaan tämä vastaa tarkistusten 34, 39 ja 45 tavoitetta, koska niissä keskitytään kuluttajan 'taloudelliseen käyttäytymiseen'. Käytännesäännöt Yhteisessä kannassa poistetaan viittaus yhteisön tason käytännesääntöihin tarkistusten 19 ja 103 mukaisesti. Siinä myös selvennetään (johdanto-osan 20 kappaleessa), että kuluttajajärjestöille voidaan tiedottaa käytännesäännöistä ja ne voivat osallistua niiden laatimiseen (tarkistusten 10, 61 ja 104 mukaisesti), ja poistetaan tästä kohdin viittaus huolelliseen ammatinharjoittamiseen (tarkistuksen 9 mukaisesti). Myös 'käytännesääntöjen' määritelmää on muokattu, jotta siinä tulisi esiin muutos, johon pyritään tarkistuksella 17. Ehdotuksen 6 artiklan 2 kohdan b alakohdassa tehdään ero vakaan sitoumuksen ja pelkän pyrkimyksen välille (tarkistuksen 24 mukaisesti), ja toista luetelmakohtaa on muutettu tarkistuksen 40 huomioon ottamiseksi. Tarkistuksilla 65 ja 67 pyritään varmistamaan, että käytännesääntöjen ylläpitäjiä ei pidetä oikeudellisesti vastuullisina, jos elinkeinonharjoittajat eivät noudata käytännesääntöjä[1]. Tämä on otettu huomioon yhteisessä kannassa selventämällä, että käytännesääntöjen ylläpitäjiä vastaan voidaan ryhtyä toimiin, jos itse käytännesäännöillä edistetään oikeudellisten vaatimusten noudattamatta jättämistä. Sovellettava lainsäädäntö Komission ehdotukseen sisältyi säännös, jossa täsmennettiin, että sovellettava lainsäädäntö on aina elinkeinonharjoittajan sijoittautumismaan lainsäädäntö (ts. lainvalintasääntö). Parlamentin tarkistuksella 26 ehdotettiin poistettaviksi säännöt, jotka koskevat sopimuksen ulkopuolisiin velvoitteisiin sovellettavaa lainsäädäntöä. Komissio totesi, että tarkistusta ei voida hyväksyä, koska sen vaikutuksesta elinkeinonharjoittajiin voitaisiin soveltaa yhden maan julkisoikeuden vaatimuksia ja samanaikaisesti - kansainvälisen yksityisoikeuden perusteella - jonkin toisen jäsenvaltion lainsäädäntöä. Lainvalintasääntö poistettiin yhteisestä kannasta osittain siksi, että useimmat jäsenvaltiot olivat huolissaan siitä, että valtioiden rajat ylittävissä kiistoissa kuluttajat saattaisivat joutua epäedulliseen asemaan, jos sovellettaisiin elinkeinonharjoittajan kotivaltion lainsäädäntöä. Komissio ei yhdy tähän näkemykseen ehdotuksella saavutetun täyden yhdenmukaistamisen ja korkeatasoisen kuluttajansuojan vuoksi. Komissio ei kuitenkaan pidä olennaisen tärkeänä vaatimuksessa pitäytymistä, kun otetaan huomioon täydestä yhdenmukaistamista seuraava merkittävä yksinkertaistuminen ja sisämarkkinoille aiheutuvat edut. Komissio myös katsoo, että lainvalintasäännön poistaminen on parempi ratkaisu kuin tarkistuksessa 26 ehdotettu vaihtoehto. Näistä syistä komissio voi hyväksyä lainvalintasäännön poistamisen ehdotuksesta. Normaalikäytännön mukaisesti valtioiden rajat ylittävissä kiistoissa sovellettava lainsäädäntö päätetään näin ollen tuomioistuimessa. Tilapäinen poikkeus Yhteisessä kannassa sisällytetään 3 artiklaan tilapäinen poikkeus, joka koskee voimassa olevien direktiivien vähimmäislausekkeeseen perustuvaa kansallista lainsäädäntöä, ja siinä tuodaan esiin tarkistuksessa 109 esitetty ehdotus. Siihen sisältyy myös lauseke, jossa esitetään direktiivin soveltamisen tarkastelua neljän vuoden jälkeen (tarkistuksen 69 mukaisesti). Komissio on valmis hyväksymään poikkeuksen sillä perusteella, että se on rajoitettu ja tilapäinen, jotta jäsenvaltiot pystyvät selviytymään siirtymisestä vähimmäisasteen yhdenmukaistamisesta täyteen yhdenmukaistamiseen. Liite 1 Yhteiseen kantaan sisältyy liitteen aseman selvennys, jota parlamentti esitti tarkistuksessa 7 ja 33 (5 artiklan 5 kohtaan tehtävät muutokset ja johdanto-osan uusi 12 a kappale). Vaikka yhteisessä kannassa ei täsmennetä, että liitettä 1 voidaan muuttaa vain yhteispäätösmenettelyllä, asia on kuitenkin edelleen näin, eikä vaihtoehtoista menettelyä ole määritelty. Muut Tarkistukset 1, 5, 6, 23, 25 (ensimmäinen osa), 47 (toinen osa), 68, 99 (toinen osa), 71, 73, 84, 85, 87, 91 ja 92 on sisällytetty ehdotukseen sellaisinaan tai vain vähäisin toimituksellisin muutoksin. Komissio on valmis hyväksymään tarkistuksen 91, jota se alun perin ei pitänyt hyväksyttävänä, koska sekä parlamentti että neuvosto olivat huolissaan väärinkäytöksistä, joita saattaa liittyä sellaisia tuotteita koskeviin palautuspyyntöihin, joita kuluttaja ei ole tilannut. Tarkistuksen 105 sisältö tuodaan esiin johdanto-osan 6 kappaleen uudessa tekstissä, jossa selkeytetään direktiivin suhdetta kansallisiin sääntöihin, jotka koskevat direktiivin soveltamisalan ulkopuolella olevia epäterveen kilpailun näkökohtia, ja se on komission tavoitteen mukainen. Tarkistus 14 tulee osittain esiin 2 artiklan b kohdan määritelmässä, jota yhteisessä kannassa muutetaan sen selventämiseksi, että siihen sisältyisivät kaikki, jotka toimivat elinkeinonharjoittajan nimiin tai hänen puolestaan. Komissio voi hyväksyä selvennyksen. Tarkistus 27 on otettu huomioon sisällyttämällä direktiiviin 3 artiklan 8-10 kohta, joissa käsitellään lupajärjestelmiä ja aloja, jotka vaativat erityissäännöksiä. Tarkistus 28 on otettu huomioon täydentämällä selitystä direktiivin soveltamisalasta johdanto-osan 9 kappaleessa. Komission ehdotuksen 6 artiklan 1 kohdan f alakohta on poistettu yhteisestä kannasta komission suostumuksella, jotta vältettäisiin todistustaakkaan liittyvät sekaannukset. Poistaminen liittyy tarkistuksen 37 perustana olevaan seikkaan. Ehdotuksen 7 artiklaa on muutettu, jotta otettaisiin asianmukaisesti huomioon kaupallisessa menettelyssä käytetyn viestintäkeinon fyysiset rajoitukset (tarkistukset 43, 44 ja 45). Komissio voi hyväksyä ratkaisun, vaikkei se alun perin tukenutkaan tarkistusta 43, koska siihen ei ole sisällytetty vaatimusta, jonka mukaan kuluttajien on erityisesti pyydettävä tietoja. Ehdotuksen 9 artiklan c kohdassa perusteita on tiukennettu viittaamalla vakavien vastoinkäymisten "väärinkäyttöön", jotta otettaisiin huomioon tarkistuksen 59 perustana oleva seikka. Komission ehdotuksen liitteessä 1 olevan harhaanjohtavia menettelyitä koskevan luettelon 12 kohtaa on työstetty, jotta vältettäisiin ilmaisun "loppuunmyynti" aiheuttama ongelma, joka otettiin esiin tarkistuksessa 76. Aggressiivisia menettelyitä koskevan luettelon kohta 4 on poistettu; tarkoituksena on ottaa huomioon tarkistuksessa 88 esiin tuotu kysymys asianmukaisesta myynnistä kuluttajille, joiden perheessä on ollut kuolemantapaus tai vakava sairaus. Myös luettelon 6 kohtaa on tarkistettu (tarkistuksen 90 mukaisesti) sen varmistamiseksi, että siinä otetaan huomioon, että jonkin tuotteen voivat ostaa lapselle vanhempien lisäksi myös muut aikuiset. Ottaen huomioon, että komission kannalta hyväksyttävät parlamentin tarkistukset ja yhteinen kanta olivat suureksi osaksi yhteneväiset, komissio oli valmis hyväksymään kompromissiratkaisun, johon ei sisälly joitakin tarkistuksia, jotka se olisi voinut hyväksyä ainakin osittain (tarkistukset 2, 4, 60, 62, 72, 80 ja 89). Neuvoston yhteiseen kantaan sisällytetyt uudet säännökset Yhteiseen kantaan ei ole sisällytetty merkittäviä uusia aiheita. Siinä on vähäisiä mukautuksia 6 artiklassa esitettyjä harhaanjohtavia toimia koskeviin perusteisiin ja useita uusia esimerkkejä liitteeseen 1, mutta nämä kaikki ovat johdonmukaisia direktiivin aineellisissa säännöksissä esitettyjen perusteiden kanssa (ts. ne ovat sopimattomia menettelyitä direktiivissä vahvistettujen perusteiden mukaisesti). Johdanto-osan kappaleisiin (esim. johdanto-osan 8, 15 ja 21 kappaleeseen) on sisällytetty joitakin soveltamisalaa koskevia selvennyksiä, ja joitakin teknisiä muutoksia on tehty 14 artiklaan (muualle direktiiviin tehtyjen muutosten vuoksi), 15 artiklaan (etämyyntiä käsittelevien kahden direktiivin[2] johdonmukaisen kohtelun varmistamiseksi) ja 16 artiklaan (kuluttajansuojaa koskevasta yhteistyöstä annettavan asetuksen[3] huomioon ottamiseksi). 4. PÄÄTELMÄ Komissio on tyytyväinen yhteiseen kantaa, jolla sen mukaan saavutetaan kaikki komission alkuperäisen ehdotuksen tavoitteet ja säilytetään lähestymistapa niiden tavoitteiden saavuttamiseksi, jotka parlamentti vahvisti komission ehdotuksen ensimmäisessä käsittelyssä. 5. KOMISSION LAUSUMAT Komissio esitti lausuman, joka liitettiin neuvoston pöytäkirjaan ja joka on myös tämän tiedonannon liitteenä. LIITE: KOMISSION LAUSUMA Komissio hyväksyy ehdotuksensa 4 artiklan 1 kohdan poistamisen vain, jos lähtökohtana on se, että tässä direktiivissä säädetään täydellisestä yhdenmukaistamisesta direktiivin soveltamisalalla ja että 4 artiklan 1 kohta ei tästä syystä ole juridisesti välttämätön sisämarkkinoiden moitteettoman toiminnan varmistamiseksi tällä alalla. Komissio seuraa aktiivisesti tämän direktiivin käytännön täytäntöönpanoa, jotta sitä sovellettaisiin yhtenäisesti. [1] Tarkistus 64 sisälsi saman tekstin kuin tarkistus 65, mutta eri perusteluin, joita komissio ei hyväksynyt. Tarkistuksella 64 haluttu muutos on otettu mukaan hyväksymällä tarkistus 65. [2] Direktiivi 97/7/EY kuluttajansuojasta etäsopimuksissa ja direktiivi 2002/65/EY kuluttajille tarkoitettujen rahoituspalvelujen etämyynnistä. [3] Ks. KOM(2003)443 lopullinen, 2003/0162(COD).